Departamentul de stat al Statelor Unite critică „decizia netransparentă” a Curţii Supreme de Justiție din Moldova de a invalida alegerile din Chişinău din 3 iulie drept „o amenințare la adresa democrației din Moldova”, se arată într-un comunicat de presă dat publicității astăzi.

În declaraţia Departamentului de Stat se mai spune că decizia Curţii este „neobișnuită” și „nepotrivită” și că „zădărnicește” dorința exprimată la alegeri de poporul moldovean și „dăunează” respectului legii și principiilor democratice în Moldova.

În declaraţie se mai amintește și de faptul că secretarul de stat Mike Pompeo, la întâlnirea din 25 iunie cu premierul Moldovei Pavel Filip, a accentuat că alegerile libere și corecte reprezintă atributul de bază al unui guvern democratic și că ele reflectă „dorința cetățenilor țării fără vreo ingerință a politicului”.